গুৱাহাটীৰ দেশভক্ত তৰুণৰাম ফুকন ইনদ'ৰ ষ্টেডিয়ামত ২৯ নৱেম্বৰৰ পৰা অনুষ্ঠিত হৈ অহা প্ৰথম দক্ষিণ এছিয়া বেডমিণ্টন প্ৰতিযোগিতাৰ অন্তিম দিনা অসমৰ অস্মিতা চলিহাই মহিলা ছিংগল আৰু ডাবল দুয়োটা শাখাতে বিজয়ীৰ খিতাপ অৰ্জন কৰে। ছিংগলছত অস্মিতাই ভাৰতৰে আকাশী কাশ্যপক ২১-১৬, ১৫-২১, ২১-১৪ ছেটত পৰাস্ত কৰাৰ লগতে ডাবলছ শাখাত অস্মিতা আৰু মিথুলাৰ যুটিয়ে মালদীপছৰ ফেথমাথ নাবেহা আৰু অমিনাথ নাবেহাৰ যুটিক ২১-১০, ২১-৭ ছেটত পৰাস্ত কৰে।
কালিৰ সামৰিণ অনুষ্ঠানটোত মুখ্য মন্ত্ৰী সৰ্বানন্দ সোণোৱাল, স্বাস্থ্য মন্ত্ৰী তথা অসম বেডমিণ্টন সংস্থাৰ সভাপতি হিমন্ত বিশ্ব শৰ্মাৰ লগতে আন বিশিষ্ট ব্যক্তি সকল উপস্থিত থাকে। উক্ত অনুষ্ঠানতে দক্ষিণ এছিয়া বেডমিণ্টন সংস্থা নামেৰে এক নতুন বেডমিণ্টন সংস্থা গঠন কৰা হয়।
উল্লেখযোগ্য যে অলপতে ভাৰত বেডমিণ্টন সংস্থাৰ অন্তৱৰ্তীকালীন সভাপতি হিচাপে নিয়োজিত হিমন্ত বিশ্ব শৰ্মাই কালি গঠিত হোৱা দক্ষিণ এছিয়া বেডমিণ্টন সংস্থাৰো সভাপতি দায়িত্ব গ্ৰহণ কৰে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
